Жаңа Қазақстан

Қазақ елі талай-талай алма-ғайып, қиын қыстау кезеңдерді бастап кешті.Білектің күшімен,найзаның ұшымен елдігімізді сақтап келдік.Ал, енді Тәуелсіз ел болғанымызға да аз жыл болмады.Егемен еліміздің аспанында тәуелсіздігіміз асқақтай беруін әрбір азамат қалайтыны сөзсіз.Көреген Президентіміз Қ.К.Тоқаев доп басып айтқандай, Қазақстан үшін жаңа кезең басталды. Жаңа Қазақстанның моделі жасалды.Жаңа Қазақстанмен бірге алға адымдап басу, қиындық туса оңай шешу, тек жақсы ниетте болу республика азаматының парызы деп есептеймін. Сондай-ақ, білім саласында да біршама өзгерістер болып жатыр. Қазіргі уақытта көптеген әлем елдері бұрынғыдай бірінші орынға тек қана хат тануды емес, білім сапасын, яғни, функционалдық сауаттылықты, құзіреттілікті қойып отыр. Оқытудың жаңашыл технологияларын қолдану, материалдық базаны нығайту, сонымен бірге, білім беру деңгейінің жоғары болуын қамтамасыз етуді көздеп отыр. Бұл орайда мұғалімнің, ұстаздар қауымының алар орны ерекше екендігін атап айтқым келеді. Мұғалім – болашақ ұрпақтарды қоғамдық өмірге тез әрі жеңіл қосылу үшін және сол қоғамның сол мақсаттарды орындайтын адамдарды қамтамасыз ету қабілетін арттыру үшін тәрбиелеу мен оқыту қажеттілігі себебінен әлемдегі ең кең тараған мамандықтардың бірі әрі бірегейі. Мұғалім болу – ұлы әрі жауапты іс. Бұл кәсіп адамнан жауапкершілікпен қоса, үлкен ыждахаттылықты талап етеді. Білім берудегі тәрбие процесінің маңызды екендігін баршамыз жақсы білеміз. «Тәрбиесіз берілген білім – адамзаттың қас жауы» деп ұлы ғұламамыз Әбу Насыр әл Фараби айтып кеткендей, менің ойымша, тәрбие – бірінші орында тұратын ең басты нәрсе. Өзімнің өмірлік іс-тәжірибемде тәрбие бар жерде тәртіп бар, тәртіп бар жерде білім бар деген ұстанымды ұстанамын. XXI ғасыр – жаңа технологияның заманы. Еліміз дамыған елу елдің қатарына қосыламыз деп жатқанда, жаңа технологиялар мен жаңашыл үрдістер күннен-күнге қарқындап келеді. Соның әсері білім саласын да тыс қалдырмай келеді. Білім саласында да көптеген өзгерістер болып жатыр. Жылдан-жылға білім беру үрдісіне жаңалықтар мен жаңашылдықтар еніп жатқанына бәріміз куә болып отырмыз. Оқыту мен оқудағы жаңа әдіс-тәсілдер, стратегиялар көбейіп келеді. Әрине, бұл әдіс-тәсілдер де өз жемісін беріп жатыр. Заман талабына сай, білім беру де жаңа сипатқа ие болды. Оқушылар жеке, жұптасып, топтасып жұмыс жасай отырып, тақырыпты игеріп, өзінің өмірлік тәжірибесінде қолдана алатындай дәрежелерге жетіп отыр. Ең бастысы, мұғалім керек жерде, керекті стратегияларды дөп тауып қолдана алса, оқушының қызығушылығын оятып қана қоймай, белгілі бір жетістіктерге де жетуге болатынына көзім жетті. Осы ауыр да жауапкершілігі көп жолда ұстаздардар қауымына тек сәттілік тілеймін!